พินิจศักดิ์ ยัน ธ.ออมสิน ต้องลดดอกเบี้ยครู
หากเหลวจ่อดึงแบงก์อื่นเสียบแทน ให้ บ.ประกันฯแข่งสิทธิประโยชน์,เมื่อวันที่ 5 ก.พ. นายพินิจศักดิ์ สุวรรณรังค์ ปฏิบัติหน้าที่เลขาธิการสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) กล่าวว่า การแก้ปัญหาหนี้สินครูทั้งระบบ เป็นความต้องการของรัฐบาล และนพ.ธีระเกียรติ เจริญเศรษฐศิลป์ รมว.ศึกษาธิการ มอบนโยบายให้ สกสค.มาคิดหาทางแก้ปัญหา ซึ่งทีมบริหาร สกสค.ได้มีแนวทางแล้ว และจะเจรจากับธนาคารออมสินเพื่อขอลดดอกเบี้ยให้ครู จากเดิมที่ธนาคารออมสินเก็บอยู่ราว 6%,เราจะขอให้ลดดอกเบี้ยลงให้มากที่สุด แม้จะ 1% หรือ 1 บาท ก็มีความหมายกับครูมาก ซึ่งปัจจุบันทราบว่าธนาคารออมสินเองก็เก็บจากคนทั่วไปอยู่ 3-4% เท่านั้น นายพินิจศักดิ์กล่าวและว่า ที่ผ่านมาต้องยอมรับว่าธนาคารออมสินมุ่งแก้ปัญหาให้แต่ครูที่ผิดนัดชำระหนี้ ซึ่งเป็นคนส่วนน้อย ขณะที่ครูส่วนใหญ่ที่มีวินัยชำระหนี้ตรงเวลา กลับไม่ค่อยได้รับความช่วยเหลือ อย่างแนวทางประนอมหนี้ โดยพักชำระหนี้ให้ครู 3 ปี แต่ไม่ขยายเวลาโดยรวมให้ และดอกเบี้ยก็ยังเดินอยู่ เมื่อเข้าปีที่ 4 ก็จะเป็นภาระหนักแก่ครูอาจไม่มีกำลังผ่อนได้ เป็นต้น การช่วยเหลือของธนาคารออมสินที่ผ่านมาจึงยังไม่ตอบโจทย์ครู ดังนั้นหากแนวทางลดดอกเบี้ยครูทั้งระบบถูกปฏิเสธจากธนาคารออมสิน สกสค.ก็อาจประสานสถาบันการเงินอื่นมาซื้อหนี้คิดดอกเบี้ยต่ำของครูที่มีวินัยการเงินไปบริหารจัดการแทนธนาคารออมสิน เชื่อว่าจะมีหลายสถาบันการเงินที่สนใจ,นายพินิจศักดิ์ กล่าวอีกว่า ส่วนเรื่องการทำประกันเงินกู้ ที่กลางปี 2560 โครงการสวัสดิการเงินกู้สมาชิกการฌาปนกิจสงเคราะห์ช่วยเหลือเพื่อนครูและบุคลากรทางการศึกษา (ช.พ.ค.) 5 จะหมดอายุสัญญาประกัน 9 ปีกับบริษัทเดิม ขณะนี้ สกสค.ก็มีแนวทางประสานบริษัทรับทำประกันต่างๆ รวมถึงบริษัทเดิมด้วย ให้เข้ามาแข่งขันยื่นข้อเสนอสิทธิประโยชน์สูงสุดแก่ครู โดยเฉพาะค่าเบี้ยประกันที่ไม่เป็นภาระแก่ครู.
นายพินิจศักดิ์ สุวรรณรังค์ ปฏิบัติหน้าที่เลขาธิการสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) กล่าวว่า การแก้ปัญหาหนี้สินครูทั้งระบบ
พินิจศักดิ์ สุวรรณรังค์,ลดดอกเบี้ย,ออมสิน,หนี้,เงินกู้,การศึกษา